18. schôdza NR SR - 3.deň - B. popoludní
Dátum: 2017-06-15
Poslanec: Verešová, Anna (OĽANO)
Druh vystúpenia: Vystúpenie

78. Ďakujem vám za slovo. Vážené dámy, vážené páni, vážení páni, vážený pán pod..., predsedajúci, kolegyňa povedala, že ukážem nejaké tabuľky, ale nemôžem ukázať, ale mám ich tu. Budem z nich čítať. Lepšie by bolo, keby som mohla ukázať tieto tabuľky. Pre chvíľou ste počuli moju kolegyňu, ktorá teda detailne predstavila náš legislatívny návrh zákona o dani z príjmov, ktorým chceme zaviesť progres, progresívne daňové zvýhodnenie rodičov, zamestnaných... (Prerušenie vystúpenia predsedajúcim.) Glváč, Martin, podpredseda NR SR 79. Poprosím, pán kolega Pčolinský, netelefonujte v sále. Verešová, Anna, poslankyňa NR SR 80. ... rodičov detí, teda odstupňovaný daňový bonus v závislosti od toho, koľko má rodič, daňovník detí. Naším návrhom chceme, aby zamestnaní rodičia mali viac peňazí v domácnosti, vyšší čistý príjem do rodiny. A zároveň áno, aj zároveň chceme, aby mal štát o pár rokov viac daňovníkov, daňových poplatníkov. Naším návrhom teda chceme riešiť dva obrovské, závažné problémy. A to nízke čisté mzdy pracujúcich rodičov detí, teda nízky príjem do domácnosti, kedy si rodina nemôže dovoliť nakúpiť ani len tie základné tovary a služby, ktoré potrebuje. A áno, aj hrozivú demografickú krízu. Samozrejme, vieme, že jeden nástroj zlú demografickú krivku určite nezvráti. Je množstvo, potrebné prijať množstvo nástrojom zameraných na eliminovanie tohto javu: finančných, podporných. Jedine množstvo týchto nástrojov má šancu minimálne zmierniť tento neblahý jav. Vyplýva to totiž aj z prognózy populačného vývoja Slovenskej republiky do roku 2060, z ktorého, už kolegyňa hovorila o tom, že plodnosť okolo roku 2020 bude stále iba 1,47 dieťaťa na ženu a starnutie obyvateľstva bude počas celého tohto prognózovaného obdobia do roku 2060 nezvratné. A hlavne teda veľmi, veľmi intenzívne. Opakujeme to už tu v tomto pléne viackrát, Slovensko sa stane spolu s Poľskom najstaršou krajinou Európskej únie a zaradí sa medzi najstaršie krajiny na svete. Dovolím si prečítať ešte viac z Prognózy populačného vývoja Slovenskej republiky do roku 2060. Samozrejme, že veľmi intenzívne starnutie obyvateľstva bude mať závažné dopady pre vývoj celej spoločnosti. Je to vážny signál pre trh práce. Treba teda reálne vyhodnotiť možnosti ovplyvniť reprodukčné správanie obyvateľstva. To hovoria autori. Veľmi starostlivo treba zvažovať prijímanie opatrení. Považujeme za nanajvýš nezodpovedné odkladať začiatok opatrení v prípade pravdepodobných scenárov budúceho vývoja. Opatrenia zamerané na dopady reprodukčného správania totiž nie je možné robiť na poslednú chvíľu a očakávať potom od nich rýchly účinok. Za lepšie riešenia autori tejto prognózy považujú prípravu a odštartovanie opatrení s potrebných predstihom. Obávam sa, že sa spamätávame veľmi neskoro, ale ako sa hovorí, vždy je lepšie začas aj neskoršie, ale začať. Na budúci vývoj počtu a štruktúry obyvateľstva bude mať teda rozhodujúci vplyv, samozrejme, vývoj plodnosti. Autori tejto prognózy hovoria, samozrejme, aj migrácia. To znamená, že štát by mal podporiť zvyšovanie pôrodnosti. Podpora pôrodnosti je, samozrejme, dlhodobý a zložitý proces. Spoločnosť má len obmedzené možnosti ovplyvňovať reprodukčné správanie obyvateľstva a je to tak správne. Ale aj tak je vytváranie spoločenskej klímy priaznivo naklonenej pre zakladanie rodiny a rodenie detí potrebné. Štát musí hrať v tomto procese rozhodujúcu úlohu, nakoľko má predsa v rukách rozhodujúce nástroje: legislatívne, sociálnoekonomické a pracovnoprávne. Len premyslenou kombináciou týchto nástrojov možno prispieť k vytvoreniu spoločenskej klímy, ktorá zvýši prestíž rodiny a detí v spoločnosti, čo je nevyhnutný predpoklad pre dlhodobejšie a zásadnejšie zvýšenie pôrodnosti. Takže nehovoríme to len my z hnutia OĽANO, ale aj naozaj autori, experti, ktorí prognózovali populačný vývoj Slovenskej republiky do roku 2060. Píše sa v tejto prognóze aj to, že hoci, samozrejme, ovplyvňovanie reprodukčného správania neprináša okamžité a ani nejaké veľmi rýchle výsledky, výstupy, ale autori tvrdia a povedala to už tu aj kolegyňa Jurinová, že mladšie generácie by mohli, a toto je veľmi dôležité si uvedomiť, by mohli v priaznivých podmienkach, ktoré by im mal pripraviť štát, prispieť k dynamickejšiemu rastu hodnôt úhrnnej plodnosti. Štát nemôže rezignovať. Práve naopak. Toto všetko už vedia v iných krajinách Európskej únie, len akosi nie my na Slovensku. Vieme, že Fíni, Švédi robia niečo pre demografickú krivku pre zlepšenie, Francúzi, dokonca aj naše susedné krajiny, krajiny V4, my na Slovensku sa tvárime, že nemáme problém. Rada by som vám tie tabuľky ukázala, mám ich aj také pekné farebné. Určite by ste z toho dobre vyčítali aj vy, aj tí, ktorí sa dívajú a počúvajú nás, veľmi jednoduchšie, takto je to trošku zložitejšie, ale skúsim. Naozaj sme si pozreli progresívne daňové zvýhodnenie v krajinách V4, v Čechách, v Maďarsku aj v Poľsku. V Čechách, v Českej republike progresívny, majú progresívny daňový bonus zavedený už viac ako tri roky. Myslím si, že štvrtý rok je tento 2017., a v porovnaní s nami ho majú dvojnásobný ako my. V našej krajine teda si môže daňovník rodič, ktorý pracuje, uplatniť daňový bonus na jedno dieťa vo výške 21 eur. Na druhé dieťa taktiež vo výške 21 eur, aj na každé ďalšie dieťa vždy vo výške 21 eur. Avšak v Českej republike si môže zamestnaný rodič, pracujúci rodič uplatniť daňový bonus dvakrát vyšší ako u nás, 41 eur na jedno dieťa. Už tam vidíme, aký obrovský rozdiel v porovnaní s tou krajinou, s ktorou sme boli spolu toľko rokov. Na druhé dieťa si už v Českej republike uplatňujú 60 eur a na tretie dieťa 75 eur. My na tretie dieťa stále len 21 eur. Poľsko a Maďarsko má takisto zavedený progresívny daňový bonus. Tam veľmi zvýhodňujú deti, tretie, narodené tretie dieťa, pretože ich cieľom je zvýšiť demografickú krivku. Opäť zopakujem, sú tu zase ďalší poslanci, opäť zopakujem náš návrh, čo chceme zmeniť, čo chcú poslanci hnutia Obyčajní ľudia a nezávislé osobnosti zmeniť. Chceme urobiť progres, odstupňovanie výšky daňového bonusu na každé ďalšie narodené dieťa pre rodinu zamestnaných rodičov. Na prvé dieťa by to bolo stále cca 21 eur ako doteraz. Na druhé dieťa by to však už bolo 43 eur a na tretie a na každé ďalšie dieťa vždy viac. Na tretie 65 eur. Takže odstupňované. Ako ste počuli pred chvíľou, aj tak by sme boli o polovicu nižšie s daňovým bonusom ako v Českej republike, ale aj nižšie ako v krajinách, v Poľsku a v Maďarsku. Čo to znamená pre rodinu, keby prešiel náš návrh, o čom teda nepochybujem, že, že budete hlasovať, pretože je to dobrá, dobrý návrh pre rodiny, a opäť a znova chcem pripomínať, zamestnaných rodičov, ktorí prispievajú do systému, tak rodina s dvoma deťmi by si, by mala už čistý príjem do domácnosti vyšší o 65 eur. S troma deťmi by to bolo už 130 eur každý mesiac. O 130 eur by mali viac ako doteraz a so štyrmi deťmi sa vlastne už jedná až o skoro 200 eur. Predstavme si rodinu aj osamelých rodičov, osamelé matky alebo osamelého otca s deťmi, čo pre nich by znamenalo každý mesiac mať viac v domácnosti 200 eur. Náš návrh progresie daňového bonusu na deti pre rodiča daňovníka teda potvrdzujú tieto krajiny a neskolabovali. Potešilo ma, musím priznať, že podobne ako zmýšľame my hnutie OĽANO, tak zmýšľa aj vládna strana MOST. (Rečníčka sa obrátila k predsedníckemu pultu.) Mám tu aj pána predsedu za sebou... (reakcia z pléna), MOST - HÍD, pán predseda Bugár, teraz predsedajúci tejto, tejto schôdzi, schôdze, v májových dňoch priniesol návrh na zvýšenie príjmov ľudí, ktorý ocenili aj zamestnávatelia, a to zvýšenie odpočítateľnej položky. Podľa ich návrhu pracujúci ľudia by mali mať vyššie čisté príjmy. Tento návrh určite podporíme, keď s ním prídu, pretože si myslíme, kedy, ak nie teraz, keď rast ekonomiky a zlepšený výber daní otvára tieto možnosti, a naozaj z každej strany predstaviteľov vládnej koalície počúvame, že krajina sa má výborne, ľudia sa majú výborne, ekonomika rastie. Kedy, ak nie teraz? My z hnutia Obyčajných ľudí prichádzame s návrhom, aby pracujúci rodičia mali vyšší, vyššie čisté mzdy, a teda vyšší príjem do rodiny, a tak veríme, že máme také podobné zmýšľanie aj s poslancami strany MOST - HÍD a že aj oni potom podporia tento náš návrh, pretože kedy, ak nie teraz, keď výkonnostná ekonomika na Slovensku naozaj rozkvitá. Alebo teda výkon rastie. Ostatné návrhy, ktoré sme vtedy v tom máji, v tom období počuli od ostatných vládnych predstaviteľov, zaťažujú iba zamestnávateľov. Niežeby sme s niektorými nesúhlasili, veď niektoré vlastne odkopírovali od nás a inšpirovali sa nami, ale áno, zaťažujú iba zamestnávateľov, ale sme presvedčení, že i štát má svoje povinnosti. A ak sa krajine darí, tak štát a tí, ktorí sú zodpovední a kompetentní, by mali pristúpiť k daňovým a odvodovým úľavám. Opakujem, kedy, ak nie teraz. Samozrejme, že tieto opatrenia v prospech pracujúcich ľudí prinášajú výpadok vo výbere daní. Finančný dosah opatrení zvýšenia odpočítateľnej položky, keď už teda hovorím o takom vašom nejakom, predstave alebo o vašom návrhu budúcom, vraj predpokladá 300 mil. eur ročne. Kolegyňa hovorila, že náš návrh, ktorý by pomohol rodinám, a máme urobené veľmi precízne rozpočty, predpokladajú výpadok polovičný, teda cca 160 mil. ročne. A bola som na sneme ZMOS-u a pán predseda to schytal. (Reakcia z pléna, rečníčka sa so smiechom obrátila k predsedníckemu pultu.) Skutočne veľmi sa pustili do neho starostovia a naozaj kričali, že, že čo sú to za návrhy, keďže, keďže veľmi vnímajú ohrozenie stability financovania svojich miest a obcí, že keď poklesnú teda, samozrejme, dane, tak oni takisto prídu o peniaze, a predsa majú obrovské povinnosti. Je pravdou toto, čo hovoria, ale teda sme presvedčení alebo ja som presvedčená, že starostovia sú dobrí otcovia alebo dobrí, dobrí manažéri a zároveň aj dobrí správcovia peňazí verejných, a pretože v prvom rade im určite záleží na svojich občanoch, aby práve rodiny a práve, práve ľudia mali viac peňazí. Ale veľmi dobre im rozumiem, že majú množstvo povinností a prenesený výkon štátnej správy, ktorý musia plniť a dnes, v súčasnosti nemajú dostatok finančných prostriedkov. Tu si ale myslím, že je treba, aby od, žiadali od kompetentných, aby teda nejak inak vyriešili financovanie obcí, doriešili, nie sme na to my tu teraz zodpovední a kompetentní, ale myslím si, že tí, ktorí riadia štát, vedia, ako by sa vysporiadali aj s dofinancovaním obcí, napríklad aj z nepriamych daní. Predsa zvýšený príjem pre rodinu, zvýšeným príjmom sa zvýši aj kúpna sila ľudí, teda budú si kupovať služby a tovary, a preto toto bude mať pozitívny dopad na, na štátny rozpočet z nepriamych daní. Ale s tým by sa asi mali zaoberať tí, ktorí sú zodpovední. Kedy, ak nie teraz, by mali občania, ľudia tejto krajiny, Slovenska cítiť, že naša ekonomika je lepšia, že máme lepší výber daní, nízky deficit, obrovský hospodársky rast a podobne. Vôbec to nemyslím ironicky. Myslím to úplne vážne. Nemôžu to predsa cítiť len pár ľudí, musíme to cítiť my občania. Za tých sme, tí nás tu zvolili a za tých tu máme bojovať, zápasiť a prinášať im také návrhy zákonov, ktoré im zlepšia život. Včera som bola v Poľsku, v Osvienčime. A z dôvodu pietnej spomienky obetí koncentračných táborov a neformálne, na neformálnom stretnutí sme sa stretli aj s pani premiérkou Beatou Szydlo. Ocenili sme ich záujem vládny o rodinnú politiku. Vieme, že v Poľsku prijali minulý rok zákon, ktorým každé dieťa v Poľsku dostáva každý mesiac 500 zlotých, takže rodina má na každé dieťa o 500 zlotých viac. Volá sa tento nástroj, tento príspevok "500 plus" na každé dieťa. Pýtali sme sa, že ako to mohli vôbec v krajine uhrať, či krajina neskolabovala z toho, neskrachovala. Tak áno, nebolo to ľahké a hovorila, že museli nájsť tieto peniaze. Nástroj je funkčný 14 mesiacov. Od rodín majú, samozrejme, veľmi dobré spätné väzby a tieto rodiny to ocenili. Konkrétny prípad, kedy františkán, predstavený františkánskeho kláštora, kde sme boli, teda to poviem už len pomimo, na výstave väzňa, ktorý prežil Auschwitz, takto sme sa dostali ku týmto františkánom, tak predstavený tohto kláštora hovoril nám o príbehu rodiny, ktorej títo františkáni dlhodobo pomáhali, pretože deti boli veľmi talentované hudobne aj výtvarne, ale na tieto svojej krúžky, záujmy, samozrejme, rodina nemala peniaze, tak rodičia, otec a matka, prišli po nejakom čase za predstaveným kláštora, že už im nemusia pomáhať, a nech otočia túto pomoc na niektorú inú rodinu alebo iných ľudí v núdzi, pretože im tak veľmi pomohol nástroj 500 plus, že, že nemusia takto žiadať dobrých ľudí o pomoc. Chcem tým povedať, že rodiny, ktoré vychovávajú deti, a, prosím vás, predstavte si pod tým naozaj rodiny, ktoré cti netratia, potrebujú pri starostlivosti o deti naozaj viac peňazí. Chcú si kúpiť služby a tovar aj ten základný, ale patrí im aj to, aby si mohli v mesiaci kúpiť aj niečo trošku viac. Naozaj aj na nejaký výlet s deťmi a na kultúru. Neznamená to, že zamestnaní rodičia, ktorí neplačú, nenariekajú, nežobrú, nechodia nám hovoriť, že nestrádajú. Každá rodina, ktorá má viac detí, tak má naozaj veľmi náročnejšie obdobie na zabezpečenie potrieb detí. Budem vám veľmi vďačná za všetkých mojich kolegov, keď podporíte tento návrh zákona. Verím, že sa s ním stotožníte a že pri hlasovaní budete myslieť práve na rodiny s deťmi. Ďakujem pekne.